als_Latn dik_Latn sag_Latn
Gjithçka në 11 ditë zeron 3 fitoret rresht ndaj Palermos, Atalantas dhe Cagliarit, moment që kishte ringjallur shpresën e tifozëve të Interit.
Fiorentina, Napoli dhe Wolfsburg, tre ndeshje, 2 humbje, 1 barazim, 3 gola të shënuar dhe 6 të pësuar. Gjithçka në 11 ditë zeron 3 fitoret rresht ndaj Palermos, Atalantas dhe Cagliarit, moment që kishte ringjallur shpresën e tifozëve të Interit. Një rrugë e re e nisur nga Mancini? Ende nuk mund të thuhet me siguri, madje disa kanë ndjesinë se trajneri i ri po bën më keq se paraardhësi i tij. Benitez, Gasperini, Ranieri, Stramaccioni dhe më pas Mazzarri, të gjithë në garë por asnjëri vendimtar për shoqërinë që po humbet pjesët një nga një pas tre trofeve të fituar nën drejtimin e Jose Mourinhos. Interi luan më mirë dhe kjo ndoshta është pjesërisht e vërtetë por skuadra nuk ka harmoni në mbrojtje dhe mesfusha nuk ka vazhdimësi.
Pas çdo ndeshje, Mancini është i detyruar të përsërisë fjalinë: "Po bëjmë shumë gabime". Një situatë e sikletshme sepse presidenca pret rritjen e skuadrës pas investimeve të bëra në merkaton e Janarit. Aktualisht Mancini po gëzon bonuesin e dhënë nga presidenti Thohir, por vetë ai ka theksuar një muaj më parë se muaji i mjaltit nuk do të zgjasë përgjithmonë dhe Interi duhet të rigjejë dimensionin e dikurshëm dhe në rast se dështon, atëherë ai do të rezultojë thjesht një emër më shumë në listën e trajnerëve që nuk kanë mundur të gjejnë formulën e suksesit të kësaj skuadre gjatë viteve të fundit.
als_Latn als_Latn als_Latn